Toeffwanderer:  ja auso Jörg!    üebe, üebe, üebe!    das mit em bärndütsch wird scho no!    und we du mal es "öv-Opfer" vo mir söttisch wärde, de wirdeni Di natürlech persönlech begrüesse!  Tja immerhin öppis, gäu?    U hie namau e Text  vom Mani wo mir viu bedütet:    Dr eint het Angscht    Text & Musik: Mani Matter    Dr eint het Angscht  Dr ander chönnt lache  Dr ander het Angscht, dass  Dr eint chönnt lache  Und alli mache si  Alls wo si mache  Us Angscht dervor, dass  Öpper chönnt lache    Und wil nid alli  Über ds glyche lache  Chönnt me mängisch ds einte  Oder ds andere mache  Und s'würd i beidne  Fäll öpper lache  So chunnts,  dass si halt de  Gar nüt mache    Si dänke nid dra  Bi däm, was si mache  Bi däm heisst das  Was si nid tüe mache  Us Angscht dervor, dass  Öpper chönnt lache  Dass öpper darum  Ersch rächt chönnt lache    Es isch im Grund ja  Grad das zum lache  Dass si geng Angscht hei  Das öpper chönnt lache  Und was si o mache  Dass niemer söll lache  Es nützt ne drum alles nüt    ------------------------------------------------    nume dases jetzt ou no vo mir mal gseit isch:    i liebe eifach die wunderbar gstaltete mundartwortspiel wo dr Mani fertig bracht het...    u we dr Mani ou scho vor so langer Zyt i sim R4 am Zürisee uf dr Outobahnverünglückt isch...  ... i üsne Härze, genau dört het är äbe für immer sis Plätzli gfunge u dört wird är witer läbe...    ------------------------------------------------    märku.... äbe mängisch haut ou sehr nachdänklech....